stanford-oval/wikipedia huggingface dataset:
Helena (mytologia)
Elämä > Herodotos

Herodotoksen mukaan Helena ei koskaan mennyt Troijaan. Pariksen täytyi pysähtyä Egyptissä matkallaan kotiin, jossa hänen palvelijansa kertoivat egyptiläisille Pariksen siepanneen Menelaoksen vaimon, vaikka tämä oli osoittanut hänelle vieraanvaraisuuttaan. Egyptiläiset nuhtelivat Parista ja ilmoittivät pidättävänsä tämän varastamat aarteet – Helena mukaan luettuna, kunnes Menelaos tulisi ne noutamaan takaisin. Paris saisi kolme päivää aikaa poistua heidän rannoiltaan.
Herodotos jatkaa tästä vielä pidemmälle väittäen Homeroksen olleen tietoinen tästä jättäen sen huomioimatta ainoastaan poeettisista syistä. Herodotos myös kertoo, että heti sodan aluksi troijalaiset ilmoittivat kreikkalaisille, ettei heillä ole sen paremmin aarretta kuin Helenaakaan. Kreikkalaiset eivät tätä kuitenkaan uskoneet ennen kuin Troija oli hävitetty. Tämän jälkeen he lähettivät Menelaoksen Egyptiin noutamaan takaisin omansa.
Elämä > Kohtalo

Helena palasi Spartaan ja eli aikansa Menelaoksen puolisona kohdaten tuolloin Odysseian mukaan myös Telemakhoksen. Menelaoksen kuoleman jälkeen hänet karkotti maasta tämän poika, Megapenthes. Euripideen Orestes-näytelmässä Helena oli jo kauan sitten jättänyt maanpäällisen elämän taakseen ollen nostettuna Olympokselle melkein välittömästi Menelaoksen paluun jälkeen.
Myöhemmät traditiot

Gorgias kirjoitti Helenan puolustukseksi kirjoituksen nimeltä Helenan ylistys (Helenēs enkōmion). Siinä hän pyrki puhdistamaan Helenan maineen avionrikkojana ja Troijan sodan aiheuttajana.
Aiheesta muualla

Kuvia tai muita tiedostoja aiheesta Helena Wikimedia Commonsissa
Helena ja Paris. Jacques-Louis Davidin maalaus vuodelta 1788.
Nordic Warden

Operaatio Nordic Warden on kymmenen (The Joint Expeditionary Force, JEF) maan (Alankomaiden, Islannin, Ison-Britannian, Latvian, Liettuan, Norjan, Ruotsin, Suomen, Tanskan ja Viron) Itämerellä vuoden 2025 alusta käynnistynyt operaatio, jossa seurataan Venäjän varjolaivaston esimerkiksi  (alusten, joilla kuljetetaan esimerkiksi öljyä, bensiiniä ja nesteytettyä maakaasua kuljettavia aluksia. Nordic Warden operaatio on Naton ja JEF-maiden vastaus siihen, että kolmen eri laivan (Newnew Polar Bear, Yi Peng 3 ja Eagle S) epäillään rikkoneen Itämeren pohjassa kulkevia kaapeleita (esimerkiksi Baltic Connector, EE-S1-datakaapeli, C-Lion1-merikaapeli, Estlink 2 -sähkökaapeli) vuosien 2023 ja 2024 aikana.
Kun suuri laiva vetää kymmeniä tonneja painavaa ankkuria kymmeniä tai satoja kilometrejä meren pohjassa perässään, hidastuu laivan vauhti selkeästi. Tämä hidastuminen näkyy laivan reaaliaikaisissa seurantatiedoissa. Ankkuria ei voi vetää takaisin alukseen sisään, kun laiva on liikkeessä.
Automatic Identification System (AIS) -järjestelmä sisältää reaaliaikaiset tiedot laivojen liikkeistä. Tietojen avulla voidaan päätellä, onko laivan ankkuri ulkona. Jos on syytä epäillä, voidaan lähettää sota-alus tarkistamaan asia.
Nordic Warden seuraa laivan liikkumistietoja kaapeleiden lähellä, seuloo laivojen liikkumisdataa tekoälyn avulla ja poimii ne tilanteet, jotka on hyvä käydä tarkastamassa. Jos laivan ankkuri on ulkona, sen voi havaita visuaalisesti. Järjestelmä kehittyy sitä paremmaksi, mitä enemmän tietoa se kerää laivojen liikkeestä ja niiden taustatietoja eri lähteistä.lähde?
Sjælland

Sjælland
Sjællandin sijainti.
| --- | --- |
Muut nimet:  Sjellanti
Sijainti:  55°30′N, 11°45′E Pääkaupunkialue ja Sjællandin alue Tanska
Korkein kohta:  126 m
Pinta-ala:  7 031 km²
| --- | --- |
Asukasluku:  yli kaksi miljoonaa
Suurin kaupunki:  Kööpenhamina
muokkaa - muokkaa wikitekstiä - muokkaa Wikidataa
Juutinrauman silta Sjællandin suunnasta salmen yli kohti Ruotsia kuvattuna.
Sjælland (suomeksi myös Sjellanti, ruots. Själland, saks. Seeland) on Tanskan ja koko Itämeren alueen suurin saari. Sitä ympäröivät Ison-Beltin ja Juutinrauman salmet. Saaren pinta-ala on 7 031 neliökilometriä ja sen korkein kohta on Gyldenløves høj (126 metriä). Saarella asuu yli kaksi miljoonaa asukasta, joista valtaosa maan pääkaupungissa Kööpenhaminassa sekä sen ympäristössä. Tanskan suurin järvi Arresø sijaitsee Sjællandissa.
Hallinnollisesti saari jakautuu kahteen alueeseen (Pääkaupunkialue ja Sjælland) ja ne edelleen 45 kuntaan.
Ison-Beltin silta yhdistää Sjællandin Fyniin ja Juutinrauman silta Ruotsiin.
Maantiede

Sjællandin rannikko on enimmäkseen alavaa hiekkamaata. Maa-alue on pääasiassa mäkistä moreenimaata.
Maantiede > Kaupunkeja

Frederiksberg
Helsingør
Holbæk
Kööpenhamina
Køge
Næstved
Præstø
Roskilde
Slagelse
Slangerup
Sorø
Vordingborg
Vallensbæk
Aiheesta muualla

Kuvia tai muita tiedostoja aiheesta Sjælland Wikimedia Commonsissa
Suomen Hockeyliitto

| Suomen Hockeyliitto |
| --- | --- |

Laji:  maahockey
Toimialue:  kansallinen lajiliitto
Perustettu:  1982
Päämaja:  Valimotie 13 A
Sijainti:  Helsinki, Suomi
Puheenjohtaja:  Jarmo Ruohonen
Toiminnanjohtaja:  Mika Rihtilä
Jäsenyydet:   FIH  EHF  Suomen Olympiakomitea 
Aiheesta muualla
Sivusto
Infobox OKNimi-testi OK: 
Suomen Hockeyliitto on maahockeyn kattojärjestö Suomessa. Liiton toiminnan tarkoituksena on edistää, valvoa ja ohjata maahockeyn ja sen eri lajimuotojen toimintaa Suomessa. Suomen Hockeyliitto on kansainvälisen maahockeyliiton, Euroopan Hockeyliiton sekä Suomen Olympiakomitean jäsen.
Talous

Suomen Hockeyliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 182 085 euroa. Vuosittainen tuki on ollut vuodesta 2023 lähtien 29 000 euroa.
Suomen Kiipeilyliitto

| Suomen Kiipeilyliitto |
| --- | --- |

Laji:  kiipeily
Toimialue:  kansallinen lajiliitto
Lyhenne:  SKIL
Perustettu:  1995
Päämaja:  Erätie 3
Sijainti:  Helsinki, Suomi
Jäsenyydet:   UIAA  IFSC  Suomen Olympiakomitea 
Aiheesta muualla
Sivusto
Infobox OKNimi-testi OK: 
Suomen Kiipeilyliitto – SKIL ry (lyh. SKIL, ruots. Finlands Klätterförbund – FKF rf)  on kiipeilyn kattojärjestö Suomessa. Liiton toiminnan tarkoituksena on edistää suomalaista kiipeilyharrastusta sekä kiipeilyn alalajeja. Liitto on kansainvälisen kiipeilyliiton (UIAA), kansainvälisen kilpakiipeilyliiton (IFSC), Ski Alpinismin kansainvälisen kattojärjestön sekä Suomen Olympiakomitean jäsen.
Talous

Suomen Kiipelyliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 393 500 euroa. Vuosittainen tuki on ollut vuodesta 2023 lähtien 82 500 euroa.
Doing

| Doing Pedro’s Heavy Gentlemen |
| --- | --- | --- |

Studioalbumin tiedot
 Äänitetty : 1981
 Studio : SoundTrack
 Julkaistu: 25. maaliskuuta 1981   1990 (CD)
 Formaatti: LP-levy (KEL 618)   C-kasetti (KEC 618)   CD-levy (220062)
 Tuottaja(t): Pedro Hietanen
 Tyylilaji: boogie woogie, reggae, rock
 Kesto: 31.16
 Levy-yhtiö: Discophon
 Levymerkki: Kerberos
Muut kannet
   Albumin takakansi.
Listasijoitukset
  Suomi: 16. (huhtikuu 1981)
Pedro’s Heavy Gentlemenin muut julkaisut
| Pedro’s Heavy Gentlemen 1980 | Doing 1981 | Tango Moderato 1982 |
Singlet albumilta Doing
 ”Doing” / ”Huopikkaat” Julkaistu: 1981 (KES 122)
Doing on suomalaisyhtye Pedro’s Heavy Gentlemenin toinen studioalbumi, joka julkaistiin maaliskuussa 1981. Albumin tunnetuimmaksi kappaleeksi kohosi ruotsalaislaulaja Peps Perssonin tulkitsema ”Huopikkaat-reggae”.
Discophon julkaisi albumin Suomessa vinyylilevynä ja C-kasettina Kerberos-levymerkillä. Vuonna 1990 albumi julkaistiin CD-levynä samoissa kansissa yhtyeen nimeä kantavan debyyttialbumin kanssa.
Vastaanotto

Albumin ilmestyttyä levy pysyi listoilla yhdeksän viikon ajan. Parhaimmillaan se ylsi kuukausittaisen Top 20 -listan 16. sijalle huhtikuussa 1981, johon levy-yhtiö oli tyytyväinen. Albumin kitaristi Jukka Orma on epäillyt, että yhtyeen levymyyntiin on vaikuttanut Pedron käsitys hyvin tehdystä musiikista ja sellaisesta, joka ”menee ihmisille perille”. Hänen mukaan Pedro osaa yhdistää hauskaa ja taiteellisesti merkittävää musiikkia keskenään myyvään, yleisöön purevaan musiikkiin.
Singlenä julkaistiin Perssonin ”Huopikkaat-reggae” sekä Pedron laulama ”Doing”. Reggaetulkinnasta nousi klassikko, joka muistetaan edelleen. Esimerkiksi toimittaja Markus Kajon tuolloin 85-vuotiaaseen isään kappale vaikutti syvästi ja kielistä innostunut isä hankki kirjastosta kappaleen alkuperäiset sanat ja lauleskeli usein polttopuita tehdessään venäjäksi ”Huopikkaita”. Helsingin Sanomien haastattelun mukaan Pedro pitää levyjänsä protesteina ”kaikkea turruttavaa musiikkia kohtaan”. Hän sanoo musiikkinsa olevan niin sanottua ”vaihtoehtomusiikkia”.
Kappaleet

| --- | --- |
 A-puoli Doing – 3.24 (alkup. ”Drunk”, säv. & san. Jimmy Liggins, suom. san. M. A. Numminen, sov. Pedro Hietanen)  Huopikkaat-reggae – 3.43 (säv. Grigorij Ponomarenko, san. Viktor Djunin, suom. san. Anja Tyrväinen, sov. P. Hietanen)  What is It That Tastes Like a Gravy – 3.16 (säv. ja san. Thomas A. Dorsey – Tampa Red, sov. P. Hietanen)  Tango Abessinia – 3.03 (instrumentaali, säv. ja sov. P. Hietanen)  Iltaisin lasten nukkuessa – 0.22 (säv. M. A. Numminen, san. Anselm Hollo, sov. P. Hietanen) :  B-puoli Kleo – 1.53 (alkup. ”Cleo”, säv. Emil Baffa, san. Les Mate, suom. san. & sov. P. Hietanen)  Cupidʼs Boogie – 3.38 (säv. ja san. Johnny Otis, sov. P. Hietanen)  Ocaso Marino – 3.40 (instrumentaali, säv. Luis Pérez Cedrón, sov. P. Hietanen)  (You Ainʼt Nothing But) Fine Fine Fine – 3.15 (säv. Floyd Soileau, san. Sidney Simien, sov. P. Hietanen)  Nuclear Dustmanʼs Ball – 5.02 (säv. ja san. Jim Pembroke) 
Lähteet:
Tekijät > Muusikot

Pedro Hietanen (1)
Kojo (9)
M. A. Numminen (5)
Jim Pembroke (3, 7, 10)
Peps Persson (2)
Vicky (Rosti) (7)
Lähde:
Pedro Hietanen – harmonikka (2–6, 8–10), piano (1, 3–6, 9–10), urut (2)
Pedroʼs Heavy Gentlemen – taustalaulu (6)
Kojo ja Jim Pembroke – kuoro/taustalaulu (8–10)
Pave Maijanen – basso, kuoro/taustalaulu (6, 8–10)
Jukka Orma – kitarat
Olli Haavisto – steel-kitara (2)
Seppo Rannikko – tenori-, (1, 6, 8, 9), altto- (2, 9) ja baritonisaksofonit (7)
Juha Metsäpelto – oboe (4, 6)
Markku Johansson – trumpetti (1, 8)
Eino ”Tuuba-Jussi” Takalo-Eskola – tuuba (3, 10)
Hannu Lemola – rummut
Jukka Wasama – lyömäsoittimet (2, 4, 8)
Lähde:
Tekijät > Tuotanto

Pedro Hietanen – tuottaja
Ian Churches – äänitys & miksaus (Soundtrack Studio)
Markus Heikkerö – kannen suunnittelu, kuvitus ja etukannen kollaasi
Hannu Bask / Studico – valokuvat
Lähde:
Jääkiekon B-sarjan maailmanmestaruuskilpailut 1997

| --- | --- |


Ajankohta: 12. huhtikuuta -   21. huhtikuuta 1997
Isäntämaa:  Puola
Joukkueet: 8
Nousi   Pääsarjaan 1998:  Valko-Venäjä    Sveitsi
Pääsi   karsimaan 1998 Pääsarjaan:  Kazakstan    Itävalta    Puola
Putosi   C-sarjaan 1998: ei putoajaa

Jääkiekon B-sarjan maailmanmestaruuskilpailut 1997 pelattiin Puolan Katowicessa ja Sosnowiecissä 12. - 21. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan.
Tulokset

| Joukkue | O | V | T | H | Maalit | Pts | BLR | KAZ | SUI | AUT | POL | GBR | NED | DEN |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Valko-Venäjä | 7 | 7 | 0 | 0 | 48-21 | 14 |  | 4-3 | 6-5 | 6-4 | 7-2 | 6-2 | 10-2 | 9-3 |
|  Kazakstan | 7 | 5 | 1 | 1 | 31-21 | 11 |  |  | 5-2 | 5-3 | 3-3 | 4-2 | 5-3 | 6-4 |
|  Sveitsi | 7 | 3 | 2 | 2 | 26-22 | 8 |  |  |  | 2-2 | 0-0 | 3-2 | 8-3 | 6-4 |
|  Itävalta | 7 | 2 | 3 | 2 | 22-22 | 7 |  |  |  |  | 6-4 | 2-2 | 2-2 | 3-1 |
|  Puola | 7 | 2 | 2 | 3 | 19-24 | 6 |  |  |  |  |  | 4-3 | 1-3 | 5-2 |
|  Yhdistynyt kuningaskunta | 7 | 2 | 1 | 4 | 28-22 | 5 |  |  |  |  |  |  | 8-2 | 9-1 |
|  Alankomaat | 7 | 2 | 1 | 4 | 21-38 | 5 |  |  |  |  |  |  |  | 6-4 |
|  Tanska | 7 | 0 | 0 | 7 | 19-44 | 0 |  |  |  |  |  |  |  |  |
Lvivin kansallinen lääketieteellinen yliopisto

| Lvivin kansallinen lääketieteellinen yliopisto> Львівський націона́льний медичний університе́т імені Данила Галицького |
| --- | --- |
  

Perustettu:  1784
Tyyppi:  lääketieteellinen yliopisto
Rehtori:  Borys Zimenkovskyi
Henkilökunta:  runsas 1200, joista 114 professoria
Opiskelijoita:  noin 5 600
Sijainti:  Lviv, Lvivin alue  Ukraina (49.8359°N, 24.0481°E)
Osoite:  vul. Pekarska 69, 79010 Lviv Ukraina
Sivusto:  www.meduniv.lviv.ua
Lvivin kansallinen lääketieteellinen yliopisto (LNMU) (ukr. Львівський націона́льний медичний університе́т імені Данила Галицького, Lvivskyi natsionalnyi meditšnyi universytet imeni Danyla Halytskoho) on Länsi-Ukrainassa, Lvivin kaupungissa toimiva, vuonna 1784 alkanutta lääketieteen opetuksen perinnettä jatkava lääketieteellinen yliopisto. Se on nimetty Galitsian ja Volynian ruhtinaskunnan hallitsijan, Danylo Halytskyin eli Galitsian kuningas Danielin mukaan. Vuonna 2003 yliopisto sai kansallisen yliopiston aseman.
Yliopistossa on noin 5 600 opiskelijaa, joista noin 1 000 on ulkomailta (lähes 50 eri maasta).
Vuoden 2014 kahdensadan ukrainalaisen yliopiston vertailussa Lvivin lääketieteellinen yliopisto pisteytettiin Ukrainan 57. parhaaksi yliopistoksi (vuonna 2013 sijalla 59). Kun huomioon otettiin muitakin yliopistoluokitteluja (eli Scopus-siteeraukset ja espanjalainen Webometrics-ranking), sijoittui LNMU vuonna 2014 maansa 33 parhaaksi yliopistoksi ja lääketieteellisissä yliopistoissa neljännelle sijalle. Pelkästään Scopus-viittauksia tarkasteltaessa LNMU sijoittui maansa 12. parhaaksi yliopistoksi ja lääketieteellisistä yliopistoista toiselle sijalle.
Lääketieteellinen instituuttia (1894).
Lvivin lääketieteen yliopiston rakennus (2010; vul. Pekarska 52).
Erään yliopistorakennuksen yksityiskohta.
LNMU:n hallintorakennus (vul. Pekarska 69).
Aiheesta muualla

Kuvia tai muita tiedostoja aiheesta Lvivin kansallinen lääketieteellinen yliopisto Wikimedia Commonsissa
LNMU, Lvivin kansallinen lääketieteellinen yliopisto (Arkistoitu – Internet Archive) (englanniksi) (lnmu.com.ua)
Otto Mykrä

| Otto Mykrä> Henkilötiedot |
| --- | --- |
Syntynyt: 20. huhtikuuta 2003 (ikä 21) Jyväskylä, Suomi
Kansalaisuus:   Suomi
Jääkiekkoilija
Lempinimi:  Myky
Pelipaikka:  vasen laitahyökkääjä
Maila:  vasen
Pituus:  181 cm
Paino:  77 kg
Seura
Seura:  KalPa
Sarja:  SM-liiga
Pelinumero:  39
Pelaajaura
Pääsarjaura:  2025–
    
Otto Mykrä (s. 20. huhtikuuta 2003 Jyväskylä) on suomalainen jääkiekkoilija, joka pelaa SM-liigajoukkue KalPaa. Hän on pelipaikaltaan vasen laitahyökkääjä, mutta on pelannut myös keskellä. Hän on pelannut pääasiassa seuran U20-joukkueessa ja on sen kapteeni.
Ura > Seuraura

Mykrä aloitti jääkiekkoilun nelivuotiaana Kiekko-Oulussa. Hän siirtyi jo varhain juniorina varsinaiseen kasvattajaseuraansa Oulun Kärppiin. Mykrä voitti kauden 2017–2018 päätteeksi C-nuorten SM-hopeaa. Kaudella 2018–2019 hän nousi seuran C-nuorten kapteeniksi ja johdatti joukkueen kauden päätteeksi Suomen-mestaruuteen. Mykrä valittiin myös C-nuorten SM-sarjan toiseen tähdistökentälliseen. Kaudella 2019–2020 hän toimi Kärppien B-nuorten varakapteenina. Kaudella 2020–2021 Mykrä voitti U20 SM-hopeaa.
Kaudeksi 2022–2023 Mykrä siirtyi KalPan U20-joukkueeseen. Kaudella 2023–2024 hän nousi joukkueen varakapteeniksi. Mykrä jakoi 15 osumallaan KalPan sisäisen maalipörssin voiton Daniel Hirvosen ja Roope Tossavaisen kanssa. Helmikuussa 2024 seuran lainasi hänet yhden ottelun ajaksi Mestis-joukkue Kajaanin Hokkiin. Kesällä 2024 Mykrä nostettiin KalPan SM-liigarinkiin. Hän aloitti kauden 2024–2025 seuran U20-joukkueessa, jonka kapteeniksi Mykrä nimettiin. Joulukuussa 2024 KalPa lainasi hänet yhteistyöseuraansa, Mestis-joukkue Iisalmen Peli-Karhuihin. Mykrä teki KalPassa SM-liigadebyyttinsä 8. tammikuuta 2025 Mikkelin Jukureita vastaan. Hänet merkittiin joukkueen nelosketjun vasempaan laitaan Jaakko Lantan ja Andreas Okanyn viereen. Mykrä sai ottelussa jääaikaa kymmenen minuuttia. Hän teki myös liigauransa avausmaalin, joka jäi KalPan 3–2-voittoon päättyneen ottelun voittomaaliksi. Esa Välioja valitsi Mykrän ottelun Alumnien tähtien ykköstähdeksi.
Ura > Maajoukkueura

Mykrä pelasi World U-17 Hockey Challengessa vuonna 2019. Yhteensä hän on pelannut 27 poikien maaottelua.
Joensuun Metsäylioppilaat

| Joensuun Metsäylioppilaat ry |
| --- | --- |
Perustettu:  1982
Toimiala:  Opiskelijoiden ainejärjestö
Kotipaikka:  Joensuu
Puheenjohtaja:  Lita Jäppinen
Hallitus (2025):  12 hlö
Jäsenlehti:  Vänkäri
Aiheesta muualla
Sivusto
Infobox OKVirheellinen NIMI-arvo: 
Joensuun Metsäylioppilaat ry (JMYO) on Itä-Suomen yliopiston metsätieteen opiskelijoiden ainejärjestö, joka on perustettu vuonna 1982. Yhdistyksen tarkoituksena on kehittää Itä-Suomen yliopistossa, Joensuun kampuksella metsätieteiden opetusta ja tutkimusta, ajaa metsätieteiden opiskelijoiden yhteisiä etuja sekä edistää jäsentensä metsäalan, kulttuurin ja ruumiinkulttuurin harrastuksia.
Toiminta

Yhdistys tekee esityksiä ja aloitteita, harrastaa julkaisutoimintaa sekä järjestää esitelmä- ja keskustelutilaisuuksia, opintoretkiä ja urheilutilaisuuksia sekä pitää yhteyttä akateemisiin järjestöihin, metsäammattilaispiireihin ja alaa lähellä oleviin koti- ja ulkomaisiin järjestöihin.
Tapahtumat > Forstikaste

Ensimmäisen vuoden Itä-Suomen yliopiston metsätieteiden opiskelijat eli torstit, valitsevat opintojen alkupuolella keskuudestaan kurssin isännän ja emännän, jotka toimivat koko kurssin opiskelijoiden keulakuvina ja aloittavat kastetilaisuuden. Opiskelijat pukeutuvat kastettaan varten humoristisiin asuihinsa, mutta kasteen jälkeen torstit saavat pukea omat metsänvihreät opiskelijahaalarinsa ensimmäistä kertaa ylleen ja heidät ylennetään juhlallisesti forsteiksi. Forstikaste järjestetään vappuaattona klo 12.00 ja se aloittaa perinteisesti samalla Joensuun vapun juhlinnan.
Ensimmäinen Forstikaste järjestettiin vuonna 1986 Joensuun Vapaudenpuistossa torin laidalla, mutta silloin kastevesi kaadettiin vielä kastelukannusta. Vuodesta 1987 lähtien forstikaste on järjestetty Ilosaareen laguunissa tukkilaismeinikiä kunniottaen eli opiskelijat ovat temppuilleet itsensä tukkia pitkin hyiseen Pielisjokeen.
Vuonna 2017 kaste järjestettiin tilapäisesti Ilosaaren remontin vuoksi Jokiasemalla Joensuun Hasanniemessä, mutta kaste palautui vuonna 2018 takaisin Ilosaareen.
Tapahtumat > Joensuun Vappusoudut

Joensuun vappusoudut ovat Joensuun Metsäylioppilaiden vuodesta 2017 järjestämä soututapahtuma, jossa pääasiassa Itä-Suomen yliopiston ja Karelia-ammattikorkeakoulun eri ainejärjestöjen kasaamat joukkueet kisaavat toisiaan vastaan kirkkovenesoudussa. Soutuvesistönä toimii Pielisjoki, ja tapahtuma-alueena on ollut Jokiasema, Joensuun Hasanniemessä. Kilpailusuoritus alkaa lentävällä lähdöllä ylävirtaan päin, ja kääntöpoiju on noin 500 metrin päässä, joten kokonaismatkaksi tulee noin kilometri. Tyypillisesti tämä tarkoittaa, että voittoaika on hieman alle viisi minuuttia. Tapahtumaan osallistuu vuosittain satoja soutajia.
Tapahtumat > Räkäposkella

Räkäposkella-hiihto on Joensuun Metsäylioppilaiden järjestämä perinteinen helmikuussa järjestettävä hiihtotapahtuma, jossa hiihdetään yhtäjaksoisesti 12 tuntia joukkuehiihtona. Joukkueessa saa olla enintään 12 hiihtäjää, joista vähintään yhden täytyy olla koko ajan ladulla. Tapahtumapaikkana toimii aivan Itä-Suomen yliopiston kupeessa sijaitseva Mehtimäen hullunkolmio (pururata). Yksi kierros on pituudeltaan 1,6 kilometriä. Yhden joukkueen kierrosennätys on tällä hetkellä 670 kierrosta eli 1 072 kilometriä. Tiettävästi pisin yhden ihmisen hiihtämä matka tapahtuman aikana on 89 kierrosta eli 142,4 kilometriä. Kilpailussa palkitaan suurimman kierrosmäärän hiihtäneen joukkueen lisäksi muun muassa paras meininki sekä nopein ja hitain kierros.
Julkaisut > Vänkäri

Joensuun Metsäylioppilaat ry julkaisee kaksi kertaa vuodessa, vappuna sekä joulukuussa oman ainejärjestölehtensä, jonka nimi on Vänkäri. Lehden toimituksesta vastaa ainejärjestön sisältä valitut toimittajat, jotka hoitavat lehden koonnin ja painatuksen. Lehdissä käsitellään yleensä julkaisujen välillä tapahtuneita asioita ja muutoksia ainejärjestöön liittyen.
Hallinto

Joensuun Metsäylioppilaat ry:n hallitukseen kuuluu 6-12 henkilöä, jotka valitaan lokakuussa järjestettävässä vaalikokouksessa.
Hallinto > Hallitus 2025

Puheenjohtaja: Lita Jäppinen
Varapuheenjohtaja: Rai Laaksolahti
Sihteeri: Iita-Mari Kähkönen
Talousvastaava: Saku Paukkunen
KV-vastaava: Eljas Liehu
Liikuntavastaava: Santtu Lehtonen
Tapahtumavastaavat: Milja Hepoviita, Jonni Siira, Sanni Mattila
Edunvalvontavastaava: Isabella Ala
Tiedotusvastaava: Laura Jeskanen
Yrityssuhde- ja JOLO-vastaava: Arttu Mäkelä
. . . .
Kirjanpitotoimihenkilö: Lily Lackman
Vänkärin päätoimittaja: Lita Jäppinen
Graafikkotoimihenkilö: Riikka Sohlman
Sitsilaulukirjatoimihenkilö: Isabella Ala
Hallinto > Aiemmat puheenjohtajat

2024 Laura Jeskanen
2023 Matias Rissanen
2022 Oma-Emmi Hallman
2021 Eetu Dahl
2020 Tommi Väisänen
2019 Tommi Väisänen
2018 Elisa Heinonen
2017 Saara Santaniemi
2016 Veli-Matti Lähteenmäki
2015 Rosa Valkeavirta
2014 Eero Viitanen
2013 Teemu Huikuri
2012 Maria Herva
Nuoliristi-puolue

Nuoliristin lippu
Nuoliristi-puolue (unk. Nyilaskeresztes Párt) oli unkarilainen kansallissosialistinen ja antisemitistinen puolue, jonka useat radikaaliryhmät perustivat vuonna 1935.
Nuoliristi nousi natsien tukemana valtaan vuonna 1944 natsi-Saksan miehitettyä Neuvostoliiton kanssa erillisrauhaan pyrkineen Unkarin ja syrjäytettyä Miklós Horthyn hallituksen.
Nuoliristin johtajana toimi Ferenc Szálasi, ja puolue syyllistyi valta-aikanaan muun muassa Unkarin juutalaisväestön tuhoamiseen. Neuostoliiton vallattua maan vuonna 1945 useat puolueen johtajista, kuten Szálasi ja sisäministeri Gábor Vajna, tuomittiin sotasyyllisyysoikeudenkäynneissä kuolemaan.
Nuoliristin nimi tuli sen omaksumasta symbolista, joka kuvasi toivetta Unkarin laajentumista kaikkiin ilmansuuntiin Trianonin rauhan jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Kuva Unkarin nuoliristin kokoontumisesta[vanhentunut linkki]
Unkarin fasistihallitus (Arkistoitu – Internet Archive)
Nuoliristin päämaja Budapestissa (Arkistoitu – Internet Archive)
Kansainvälinen luisteluliitto

| Kansainvälinen luisteluliitto> International Skating Union |
| --- | --- |

 ISU:n pääkonttori Lausannessa.
Laji:  luistelu
Tyyppi:  urheilujärjestö
Toimialue:  kansainvälinen
Lyhenne:  ISU
Perustettu:  23. heinäkuuta 1892
Päämaja:  Avenue Juste-Olivier 17
Sijainti:   Lausanne, Sveitsi
Presidentti:  Kim Jae-youl
Jäsenyydet:   Kansainvälinen olympiakomitea 
Aiheesta muualla
Sivusto
Infobox OKNimi-testi OK: 
Kansainvälinen luisteluliitto (engl. International Skating Union) eli ISU on luistelulajien kansainvälinen kattojärjestö. Se perustettiin vuonna 1892 Alankomaiden Scheveningenissä. ISU on vanhin kansainvälinen talviurheiluliitto, ja siihen kuuluu 88 kansallista luisteluliittoa. ISUn puheenjohtajana on vuodesta 2022 lähtien toiminut eteläkorealainen Kim Jao-youl.
Kansainvälisen luisteluliiton lajit:
taitoluistelu
pikaluistelu
kaukalopikaluistelu
muodostelmaluistelu.
Puheenjohtajat

1892–1895   Pim Mulier
1895–1925   Viktor Balck
1925–1937   Ulrich Salchow
1937–1945   Gerrit W. A. van Laer
1945–1953   Herbert J. Clarke
1953–1967   James Koch
1967    Ernst Labin
1967–1980   Jacques Favart
1980–1994   Olaf Poulsen
1994–2016   Ottavio Cinquanta
2016-2022   Jan Dijkema
2022-  Kim Jao-youl
Aiheesta muualla

Kansainvälisen luisteluliiton verkkosivut (englanniksi)